
Mensual 



Sants 

i barris veïns 


Periòdic de comunicació popular 


Distribució ep ralli ïta 


La comissaria del Districte guarda 
fitxes il·legals de gent d’esquerres 


Les presses policials per descobrir els 
autors de l’atac a la comissaria desvelen 
l’existència d’aquestes fitxes 

Un dels detinguts la matinada de 4 d’oc¬ 
tubre denuncia que va ser torturat dins el 
mateix edifici del Districte 


La matinada del 3 al 4 d’octubre uns 
desconeguts van llençar tres còctels 
molotov contra la comissaria del 
Districte de la Policia Nacional, situa¬ 
da a Creucoberta. Moments després, 
agents uniformats i de paisà de la 
policia van realitzar una batuda pel 
barri, i van identificar totes les per¬ 
sones que consideraven sospitoses. 
A La Burxa tenim constància de, 
com a mínim, la identificació de tres 
joves veïns a la plaça Bonet i Muixí, 
que després de ser traslladats a la co- 


Barricada al centre de Cornellà 


missaria van ser deixats anar sense 
més explicacions. Altres tres joves, 
però, no van tenir tanta sort a dos 
d’ells, veïns de Santa Eulàlia, els va 
fer caure de la moto en què viatjaven 
un cotxe patrulla i posteriorment van 
ser detinguts; actualment estan pre¬ 
sos al centre de la Trinitat. El tercer 
va ser aturat a la carretera i portat a 
la comissaria del Districte, on, segons 
ha denunciat, va rebre cops i pres¬ 
sions i fins i tot amenaces amb una 
pistola. 

IRINA 


La policia sua per 
desallotjar El Pati Blau 



L’ordre judicial que fixava el desa¬ 
llotjament del Centre Social Oku- 
pat El Pati Blau no anava a ser exe¬ 
cutada, tal i com va reconèixer la 
mateixa policia i seguint l’estratè¬ 
gia habitual de buscar sempre 


desallotjaments per sorpresa, però 
aquest cop va canviar la tàctica dels 
okupants, que en paralitzar el cen¬ 
tre de Cornellà van forçar la inter¬ 
venció policial, fet que va produir 
forts incidents. . 

Internet 


Els Borinots ja són 
a primera divisió 


La colla castellera del nostre barri 
ha superat una altra fita i encara 
que no puguem dir, tot i que ens 
agradaria, que està entre les 
primeres colles, sí que ja s’ha 
guanyat els galons per ser conside¬ 
rada una colla castellera amb tots 
els ets i uts. 

I això per què? Doncs perquè 
aquest mes d’octubre han partici¬ 
pat per primer cop al concurs cas¬ 
teller que es celebra cada any a Tar¬ 
ragona. Per poder-s’hi inscriure, 
una colla a d’haver realitzat castells 
de vuit durant la temporada ante¬ 
rior, que és el mínim perquè un 
castell sigui considerat “competi¬ 
tiu”. Amb el desè lloc, els Borinots 
queden a mitja taula, que no és un 
resultat gens menyspreable en l’any 

de l’ascens. ^ , . 

> Opinió 

La trampa de 
la reconciliació 

> Sants 

Sants es crema 
amb la flama del 
Correllengua 

> Què està passant als 
Països Catalans 

Cardona recupera 
la seva identitat 
en les arrels del 
18 de setembre 

té nou correu: 
laburxa@laburxa.org 

El colectiu Okupa es 
planta a l’Hortet de 
Santa Eulàlia 

Els treballadors 
d’Izar alcen una 
barricada contra 
la precarietat 

Dani Camon, 
escriptor i 
periodista 

Editorial _ 

Un altre cop parlem d’empresonats 

L’empresonament de dos veïns de Santa Eulàlia, detinguts a la ctra. de 
La Bordeta ens porta massa records d'aquell infaust 12 d’octubre de 
1999. Com fa 5 anys, els empresonats són gent molt jove, implicada en 
els moviments socials alternatius. Com llavors, el procés de detenció és 
totalment arbitrari: una batuda policial just després d’uns incidents en 
la qual l’únic que compta és estar en el lloc i en el moment equivocats, 
sense cap altra prova que unes més que sospitoses autoinculpacions 
després d’haver passat per les "mans" de la Brigada d’Informació. I 
també es repeteix el fet que en un cas de justícia imparcial (sense pres¬ 
sions polítiques o mediàtiques) els suposats delictes dels que se'ls acusa 
(cremar dos contenidors) difícilment comportarien l’entrada en presó i, 
en cap dels casos, l’empresonament preventiu. El cas es fa més escan¬ 
dalós si es compara amb el tractament judicial de què gaudeixen els feixis¬ 
tes. Aquest estiu, cinc skin-nazis que anaven de “cacera”, un d’ells armat 
amb un arpo soldat a un puny americà, van atacar un grup de veïns de 
Gràcia, provocant-ne la mort clínica d’un d’ells. L’autor material de l’as¬ 
sassinat va passar a penes dues setmanes a la presó i va sortir en lliber¬ 
tat amb una miserable fiança. La resta de coautors ni tan sols van trepit¬ 
jar cap centre penitenciari. Sabem que en aquest sistema les coses tenen 
més valor que les persones, però no s'estan passant una mica? 

Avís a la informació independent 

Aquest darrer mes hem vist com, a partir de la sol licitud d’una jutges¬ 
sa a Bolònia, agents de l’FBI han requisat dos ordinadors d’una empre¬ 
sa amb seu a Londres. Aquest ordinadors eren dos dels servidors prin¬ 
cipals de la xarxa d’Indymedia, on hi havia molts Indypendents Media 
Center, com el de Londres, Itàlia, Euskal Herria, Praga, Galiza i Andorra. 
Hem pogut comprovar com amb l’excusa del terrorisme han aconse¬ 
guit censurar un mitjà de comunicació com internet, que fins ara esta¬ 
va bastant protegit d'aquesta mena d'atacs a la llibertat d’expressió. Al 
cap d’unes setmanes els ordinadors han estat retornats i tot funciona 
altre cop normalment. Només ha estat un avís, un avís ben clar per a 
totes aquelles webs que no agraden al sistema: “us podem tancar quan 
vulguem”. Es igual on estiguin: des d’Itàlia fins a Londres, passant pels 
EUA, només ha calgut la sospita d’una jutgessa. Hem d’estar preparats 
de cara a nous atacs d’aquesta mena. Internet ja no és un lloc lliure. 


El català, com sempre... 


Quin enfocament podria donar a un 
escrit que parlés del català? Difícil 
qüestió. Podria parlar des d'una 
perspectiva victimista, la de la llen¬ 
gua ignorada, menyspreada, perse¬ 
guida, prohibida, aniquilada... Tam¬ 
bé podria abordar el tema des de 
l'òptica lluitadora i mitificadora, la 
de la llengua que combat per no ser 
anorreada, que tot i els embats més 
furibunds del poder i l’Estat ha a- 
conseguit resistir i mantenir la digni¬ 
tat i la integritat... Es clar que podria 
optar per parlar de la nostra llengua 
com quelcom que ha d’estar perfec¬ 
tament normalitzat, que ja no hau¬ 
ria de plantejar cap problema per¬ 
què només així demostraríem que 
hem superat tots els complexos i 
ens hem deixat estar de romanços, 
provincianismes i nacionalismes de 
botifarra amb seques (ja que tot això 
no porta enlloc). I, fins i tot, podria 
fer l’escrit parlant des de la postura 
de qui sent la més profunda indife¬ 
rència a l’hora d’expressar-se: tant 
és en català com en castellà, l’im¬ 
portant és comunicar-se! 


Doncs bé, només m’ha estat possi¬ 
ble concebre aquesta carta des de la 
meva experiència: la d’una persona 
catalanoparlant, que estima el català, 
amoïnada per la qualitat i l’estat de 
la nostra llengua, entestada en fer- 
la interessant i propera a aquells que 
no la coneixen (i fins i tot també als 
que la coneixen), obstinada a ex- 
pressar-m’hi lliurement en qualsevol 
lloc i moment.. I aquesta experièn¬ 
cia també recull, segons l’ocasió i 
l’estat d'ànim (amb certs matisos), 
cada un dels enfocaments expres¬ 
sats més amunt. Perquè sóc consci¬ 
ent que el català ha estat perseguit i 
ha patit (i pateix) l’atac constant i sis¬ 
temàtic d'aquells que l’han volguda 
eliminar, perquè tot i així ha resistit 
i sobreviu encara, perquè vull treu¬ 
re’m de sobre la culpabilitat i el sen¬ 
timent d’inferioritat que a vegades 
comporta parlar una llengua mi¬ 
noritària i maltractada i perquè, clar 
que sí, l’important és comunicar- 
nos, però en la llengua que volem, 
allà on sigui i amb qui sigui. 

Eulàlia 


La trampa de la reconciliació 


Després de vuit anys de constants 
demostracions de rància caspa 
popular, un ja pensava, innocent 
que és, que amb el PSOE canvia¬ 
rien una mica les formes, ja que 
en el fons, bé, tan innocent no 
sóc. Però mai hagués pensat que 
el canvi formal seria cap a pitjor, 
i és que la imatge de la desfilada 
militar del 12-0 supera tot el que 
podia imaginar. Un govern “d'es¬ 
querres” homenatja la División 
Azul i supera totes les línies 
vermelles de la revisió històrica, 
no ja en l'àmbit estatal, sinó eu¬ 
ropeu. Perquè aquest homenatge 
als combatents enviats a envair la 
Unió Soviètica és també un 
homenatge a un cos que va lluitar 
a les ordres de l'exèrcit nazi i a 
uns homes que van jurar fidelitat 
a Hitler. 

Ningú a l’Europa dels últims 60 
anys s'havia atrevit a tant, ni tan 
sols el mateix Franco, que con¬ 
siderava aquesta aventura com un 
pecadet que més valia oblidar, ja 
acabada la II Guerra Mundial i 
passat el seu règim al bàndol 


vencedor. 

Els arguments de Bono són tan 
absurds que no sé si val la pena 
rebatre’ls. Per una banda, va dir 
que es retia homenatge al morts 
per Espanya, sense importar la 
seva ideologia; però els morts de 
la “División Azul” ho foren, en 
tot cas, pel Reich. 

Per altra banda, s'argumentà (i 
aquí s'hi sumaren més veus) que 
els joves que es trobaren de sobte 
lluitant en terres russes no eren 
tots falangistes, que hi havia altres 
motius, bàsicament la gana i el 
fer-se perdonar un passat “roig” 
tot allistant-se com a ££ voluntaris”. 
Segur que fou així, però en un 
acte d'aquest tipus es ret ho¬ 
menatge a la idea, al fet, perquè 
als pobres xavals que resten enter¬ 
rats a Rússia no crec que els con¬ 
soli ja res de res. I és que una cosa 
és demanar explicacions als que 
hi va anar (en tot cas s'haurien de 
demanar als que els van enviar) i 
una de ben diferent és felicitar-los 
per haver-ho fet. 

Finalment s’ha apel -lat a la 


necessitat de la reconciliació 
històrica; i potser és aquest l'ar¬ 
gument més demagògic i malvat, 
ja que crida a un sentiment (la 
reconciliació) molt noble i natu¬ 
ral. Però com es reconcilia algú 
amb el règim nazi? I amb la dic¬ 
tadura franquista? Perquè resul¬ 
ta que els feixistes van desenca¬ 
denar guerres, construir camps 
de concentració i organitzar 
exterminis amb la finalitat d'evi¬ 
tar un canvi social que llavors es 
veia com a natural i imparable. I 
avui, quan el possible canvi 
s’alunya per l’efecte d’un nivell 
de vida artificialment elevat, rec¬ 
onciliar-se amb el feixisme vol 
dir oblidar els somnis i aspira¬ 
cions dels nostres avis i renun¬ 
ciar a construir una vida millor. 
Perquè, per no repetir un altre 
cop la història, sobretot no 
podem oblidar que el feixisme 
no és més que l’última salva¬ 
guarda del capitalisme. 

Guillem Sànchez 
Redactor de La Burxa 


» Salt de plens 

L'Avida Dòlars també era franquista 


Enguany s'està celebrant l'any Dalí, 
per commemorar el centenari del 
naixement de l'artista a Figueres 
(Països Catalans). Els amics el van 
rebatejar com l'Avida Dòlars per 
la seva avidesa a l'hora de 
guanyar diners (en aquest cas 
el tòpic del català interessat 
s'acompleix amb escreix). 
Arran de l'estada a la residèn¬ 
cia de estudiantes a Madrid 
(Espanya) va intimar amb dos 
filocomunistes il·lustres: Gar¬ 
cia Lorca i Bunuel. Del primer 
la llegenda diu que se'n va 
enamorar, del segon se sap 
que una indiscreció de Dalí en 
el seu llibre JLa vida privada de 
Salvador Dalí , en el qual el 
qualificava d'ateu, va provocar 
al cineasta la sortida per 
cames dels Estats Units, on 
residia després de la guerra 
incívil espanyola. 

La sort dels tres amics va ésser 
dispar. El poeta granadí va morir 
assassinat pels feixistes un mes des¬ 
prés del “alzamiento”, Bunuel va 
fer carrera cinematogràfica i algun 
diner. Dalí és considerat el geni de 
l’Empordà i es va forrar. Però per 
això es va haver d'abaixar els panta¬ 
lons sempre que va fer falta davant 


de “su excremencia el Generalísi- 
mo”. Una de les més sonades va 
ser en el teatre Maria Guerrero de 
la capital espanyola on en el decurs 
d’una conferència titulada Picasso 


y yo va dir: “Picasso es espanol y 
yo también; Picasso es pintor y yo 
también; Picasso es un genio y yo 
también y Picasso es comunista y 
yo tampoco”, amb la lògica sa¬ 
tisfacció de la caspa que l'escoltava. 
Però el que compta de tot plegat 


és que el patrimoni artístic i cre¬ 
matístic del pintor empordanès, 
estimat en uns 15.000 milions de 
les antigues pessetes, van anar a 
parar, no sense polèmica, a l'Estat 
espanyol. La Generalitat de 
Catalunya es va quedar amb 
un pam de nas, ja que en un 
primer testament hi figurava 
com a beneficiaria en la mei¬ 
tat del total. No obstant això 
la “Gene” ha col laborat en la 
comisión NACIONAL para 
la conmemoración del cente- 
nario del nacimiento de Sal¬ 
vador Dalí, presidida pels 
monaaaaaaaaaaaaaarques 
eeeessssspanyols (que diria 
Dalí). Pe tant, com casi sem¬ 
pre, un poti-poti on tampoc 
no hi podien faltar significats 
franquistes com ara en Juan 
Antonio Samaranch Torelló 
(quina pena per la bonica vila 
osonenca). 

<:No sé perquè serà que mentre 
escrivia això m'ha vingut a la 
memòria el títol d'un “show” que 
es representa aquests dies a 
Barcelona amb el títol de Vandilla 
de mamonesi 

Quel Ness 

El Grup IV de la Brigada d’Informació és 
el responsable de la repressió política 



Redacció /Sants _ 

El seu nom complet és Grupo 
IV de la Brigada Provincial de 
Información de la Policia Na¬ 
cional, i agrupa els agents en¬ 
carregats del seguiment i el con¬ 
trol dels diferents moviments 
socials que treballen a les nostres 
comarques. Per la seva tasca, 
eminentment de control d’activi¬ 
tats polítiques i pels seus mè¬ 
todes, que inclouen la “filtració” 
d’informes als mitjans de comu¬ 
nicació per criminalitzar les 
lluites socials i l’acumulació de 
nombroses denúncies per tor¬ 
tures, han estat repetidament 
comparats amb la franquista 
Brigada Político-social. 

És possible que no n’hi hagi 
per a tant, i que els temps hagin 
canviat bastant des de llavors. 
Però el cert és que l’atestat que 
van presentar al Jutjat d’Ins¬ 
trucció núm. X de , que investi¬ 
ga l’autoria de l’atac amb còctels 
molotov a la comissaria de Sants, 
inclou, segons ha pogut esbrinar 
La Burxa, un dossier, amb més 
de trenta fotografies i les seves 
corresponents identificacions, de 
gent que participa en diferents 
moviments socials de l’àrea met¬ 
ropolitana. Inclou persones vin¬ 
culades a l’independentisme, l’o- 
kupació i l’antiglobalització, i 
semblen fotografies extretes dels 
arxius dels DNI. 

Aquest dossier va ser el que la 
policia va mostrar a D. M., un 
jove veí de Cornellà a la carretera 
de Sants la matinada del 4 d’oc¬ 
tubre, minuts després de l’atac a 
la comissaria, per tal que asse¬ 


nyalés la gent que, segons els 
investigadors, havien participat 
amb ell en l’acció. Un cop dins 
l’edifici del Districte, el noi afir¬ 
ma que va ser colpejat repetida¬ 
ment, vexat i amenaçat, i que en 
un moment de l’interrogatori 
(que es realitzava sense advocat) 
un dels policies va arribar a 
posar la seva arma reglamentària 
damunt la taula. La pressió, però, 
no va sorgir efecte, i D. M. en 
cap moment es va inculpar ni va 
assenyalar terceres persones, i 
davant l’absoluta falta de proves 
el jutge en va declarar la llibertat 
sense fiança. 

La Brigada d'Informació, pe¬ 
rò, va incloure en l’atestat poli- 
cial entregat al jutjat el dossier 
que havia mostrat a D. M., i els 


advocats van descobrir amb per¬ 
plexitat com s’hi havien incor¬ 
porat, en contra del que és habi¬ 
tual, fotografies i dades de per¬ 
sones que mai han estat detin¬ 
gudes ni tenen cap fitxa policial. 
A més, s’hi deia que la connexió 
entre elles no és el fet d’haver 
comès delictes similars, com és 
preceptiu en aquest tipus de 
dossiers, sinó que la simple mili¬ 
tància política o social en deter¬ 
minats moviments era suficient 
per ser-hi inclòs. 

Segons Jaume Asens, advocat 
i membre de la Comissió de 
Defensa dels Drets de les Per¬ 
sones del Col *legi d’Advocats de 
Barcelona, l’existència d’aques¬ 
tes fitxes “és una prova més de 
la dinàmica de la Brigada d’In¬ 


formació d’actuar al marge de la 
llei”, i afegeix que el problema és 
que “no hi ha una regulació 
explícita que ho prohibeixi”. 

Fonts provinents dels movi¬ 
ments socials, que prefereixen 
mantenir-se en l’anonimat, asse¬ 
guren que la notícia no els ha sor¬ 
près especialment, ja que és una 
pràctica força habitual i ja sabuda, 
encara que fins ara no s’havia 
pogut demostrar materialment. 
Tampoc no amaguen que hi ha 
molt nerviosisme sobre el que 
pugui passar d’ara en endavant, ja 
que “el fet de sortir en aquesta 
llista és com tenir un número 
perquè et toqui la propera onada 
repressiva”, i es temen noves 
detencions en les properes set¬ 
manes. 


Mobilitzacions 
per la llibertat 
dels presos 

La nit del 4 d’octubre van ser 
detinguts dos joves de l’Hospitalet 
acusats d’haver llençat còctels molo¬ 
tov a la comissaria de Sants. La poli¬ 
cia es va interposar davant la moto 
amb què anaven els dos nois, els 
quals va fer caure i van haver de ser 
duts a l’Hospital Clínic. D’allà van 
ser conduïts a la comissaria 
d’Aiguablava, on van ser interrogats 
de forma intimidatòria (pallisses, els 
posaren una pistola sobre la taula 
amenaçadorament...). El dimecres 
dia 6 van ser portats als jutjats i 
després van ser traslladats a la presó 
de la Trinitat, on encara es troben 
tancats com a forma “d’escarment”. 

La solidaritat amb els empreso¬ 
nats es va fer sentit tan bon punt es 
va conèixer la notícia: el dimecres 6 
es va fer una concentració davant 
de Jutjats. El divendres següent, 
quan ja s’havia efectuat el seu ingrés 
a presó, una manifestació-caravana 
(de cotxes, motos i bicicletes) es 
dirigí des de la plaça Universitat fins 
a la presó de la Trinitat, on es van 
fer nombroses pintades mentre es 
cridaven consignes en favor de la 
llibertat dels empresonats. L'únic 
incident es produí al finalitzar la 
manifestació, quan la Guàrdia Ur¬ 
bana va aturar la fúrgoneta que por¬ 
tava la megafonia, identificant el 
conductor i regirant l'interior del 
vehicle. 

El dilluns següent es tornà a la 
Trinitat a reclamar la llibertat dels 
presos. La reacció de la direcció de 
la presó davant les protestes va ser 
amenaçar la resta de reclusos amb 
la retirada de drets el dia que es fes¬ 
sin concentracions. 

El dimecres una manifestació de 
torxes va recórrer l’Hospitalet. En 
acabar, la policia va identificar a 
comissaria el noi que portava el 
megàfon, el qual va ser acusat de 
manifestació il -legal. L’endemà es 
va fer una concentració davant 
d’Institucions Penitenciàries, i el 
divendres va tomar a ser dia de gran 
manifestació. Aquesta vegada es 
sortí de la plaça Universitat i s’acabà 
a la plaça Sant Jaume. Allà es va fer 
una performance sobre la tortura. 
Altra vegada el camió de la mega¬ 
fonia va ser aturat per la policia. En 
acudir unes 20 persones, la policia 
carregà, amb el resultat de diversos 
contusionats. Després van identi¬ 
ficar els conductors i regirar el vehi¬ 
cle, on van trobar les pistoles i 
manilles de plàstic utilitzades durant 
la performance, motiu pel qual els 
acusen de portar armes simulades. 

El dimecres següent es va fer 
una jornada de lluita, amb penjada 
de pancartes. També s’està recollint 
firmes i cercant suport d’associa¬ 
cions, col -lectius i entitats. 


Opinió 

/ ara ens tornaran a dir que ja ho sabíem 


De nou hem pogut observar a 
Sants com funciona de prop la 
repressió. La ràpida i sospitosa 
reacció policial al llançament de 
còctels molotov a la comissaria va 
acabar amb tres detencions i dos 
empresonaments, noves denúncies 
de tortura i amb la confirmació 
que la policia elabora fitxes d’ac¬ 
tivistes socials, encara que aquests 
mai hagin comés cap delicte ni tin¬ 
guin una fitxa policial legal. 

Hem pogut veure, com ja te¬ 
míem, que el canvi de govern no 
significa un canvi d’actitud poli¬ 
cial, i que per molt que criti¬ 
quéssim la Valdecasas no ens tro¬ 
bàvem davant la persecució d’una 


Delegada del govern concreta, ni 
tan sols la d’un govern de¬ 
terminat. Aquests mètodes con¬ 
tinuaran existint mentre hi hagi 
gent disposada a lluitar per can¬ 
viar aquest sistema social, i men¬ 
tre aquest es recolzi en una de¬ 
mocràcia de tan baixa qualitat. 

Ara falta saber com respondrà 
la societat: hi haurà una mobilit¬ 
zació massiva contra la tortura i la 
criminalització? Hi haurà una 
defensa aferrissada al dret a lluitar 
per aquest altre món possible? 
Tornarem a viure les immenses 
mobilitzacions que volien acabar 
amb el govern del PP, precisa¬ 
ment perquè practicava aquest 


tipus de barbaritats? Desgra¬ 
ciadament ja sabem la resposta. 
Un cop “derrotat el mal”, la gent 
torna al seu cofoisme, sabent que 
tot torna a ser com sempre, o 
sigui, tot està molt malament però 
com a mínim no ens insulten a la 
cara. 

Per començar, la tortura se¬ 
gueix sense existir (excepte a 
l’Iraq, és clar), els mitjans de co¬ 
municació no en parlen, els jutges 
no ho investiguen, els polítics no 
l’eviten. I aquesta és una cosa que 
és millor “no saber” que passa o 
com a mínim que passa tan a 
prop. Però i les fitxes il -legals? Ara 
hi ha una prova material, algun 


jutge valent ho investigarà? Algun 
periodista sagaç ho “traurà a la 
llum”? Molt ens temem que tam¬ 
bé sabem la resposta. 

Però també sabem la resposta 
que ens trobarem quan anem a 
escampar la nostra indiganció per 
tots els salons. No costa gens ima¬ 
ginar-se el jutge que no investi¬ 
garà, el periodista que no publi¬ 
carà, el polític que no farà res, 
mirant-nos amb cara de qui està 
molt bregat en la lluita clandesti¬ 
na i dient-nos amb veu paternal: 
“però que no sabíeu que la poli¬ 
cia les fa, aquestes coses?”. 

Comissió Antirepressiva 

A peu de carrer... 

Els invasors 

Es divendres a la tarda, el cel està 
mig ennuvolat i fem tard a la cita 
amb el Josep Maria i el Jordi de la 
Plataforma de les vies. Han que¬ 
dat amb una colla per fer un "Tour 
Cooperatiu”. No tenim ni idea de 
què va la cosa i a damunt fem 
tardissim, això és un desastre. 

El Josep Maria ens diu pel mòbil 
que els veurem arribar perquè són 
una colla força nombrosa. Són els 
participants del ”Co.op city, Media 
Space Invaders 2”. Ens unim a la 
plaça de Sants. Una bona cinquan¬ 
tena, la majoria entre 25 i 35 anys, 
algun de 40 i escaig. Amb pinta de 
modernillos, sentim parlar ale¬ 
many, italià, castellà (molt amb ac¬ 
cent llatinoamericà), de català res 
de res. A l’aparcament del mercat, 
damunt de les vies, es paren i do¬ 
nen un micro al Josep Maria. En¬ 
voltat de 4 o 5 càmeres de vídeo 
digitals i amb 2 d'aquests micros 
amb pal llarg que floten damunt 
d'ell comença a explicar, en castel¬ 
là, com es viu en un barri partit per 
les vies. Són arquitectes, escriptors, 
artistes, paisatgistes, gestors cul¬ 
turals i activistes socials (segons la 
web) que han contestat a la 
invitació dels organitzadors per 
tractar "el tema de la repolitització 
de l'espai públic a través de l'ús 
social de la tecnologia i l'arquitec¬ 
tura oposicional”. Em sembla que 
no estic preparada per això, jo. 
Els seguim per Antoni de Cap¬ 
many, arribem a Badal. Durant la 
caminada, el veïnat ens mira es¬ 
tranyat, a alguns els fem nosa per 
passar i remuguen, d'altres es mo¬ 
ren de curiositat i quan tornem a 
plantar l'altaveu, s'uneixen al grup 
per escoltar. Acabem el periple al 
Camí de la Cadena. No sé què 
deuen pensar els que hi viuen de 
la proliferació de càmeres i "mo- 
dernos" que fotografien les seves 
portes i finestres i les restes dels 
habitatges derruïts fa poc. Ben mi¬ 
rat, sóc jo qui no sap què pensar 
de tot el muntatge ni de la retòri¬ 
ca que després llegeixo a la seva 
web. Si tot plegat servís almenys 
perquè els qui han de dissenyar la 
ciutat s'apropessin a la gent del car¬ 
rer, em donaria per satisfeta. 


Un mes trepidant 


per als Borinots 



Lo Bernat dels CIoís/Sants/ 

Tarragona 


Diumenge, 3 d’octubre; les 6.30 h 
del matí. Un grup força gran dels 
Castellers de Sants tenen cita da¬ 
vant del Drac de l’Espanya Indus¬ 
trial per anar cap a Tarragona, on 
es durà a terme el XX Concurs de 
Castells. Enguany els Borinots s’hi 
desplacen en qualitat de colla de 
“ple dret”, ja que l’any anterior van 
fer tant el 3/8 com el 2/8f. 

L’actuació, de més de vuit 
hores de durada, va ser molt be¬ 
neficiosa per als interessos dels 
nostres castellers, els quals varen 
descarregar les tres construccions 
que es van proposar: el 2/7, el 4/8 
(el primer d’enguany) i el sempre 
espectacular 3/7 aixecat per sota, 
tot arrodonit amb un pilar de cinc 
de comiat. 

Els Borinots havien fet el que 
els tocava, descarregar el 4/8, i es 
disposaven a pensar únicament i 
exclusivament en les dues actua¬ 
cions de la Festa Major de les 
Corts (el 10 i el 12 d’octubre) i en 
la seva diada (el 12 d’octubre). 

Diumenge, 17 d'octubre: la 
plaça estava plena ja des de ben 
entrades les 11.15 h. El motiu? 
Actuava la Nova Muixeranga 
d’Algemesí, un espectacle a cavall 
entre el ball de valencians, els fal¬ 
cons i els castells, procedents del 
País Valencià. Havien vingut com 


a colla convidada pels Borinots en 
el marc de la 12a Diada i ens van 
delectar amb tot un seguit de figu¬ 
res que molts dels presents recor¬ 
darem durant molt de temps. 

Així, quan passaven pocs mi¬ 
nuts de les 12.00 h, els Castellers 
de Sants alçaren el seu primer 
castell: un pilar de quatre en silen¬ 
ci per recordar en Xavi Alcaraz, 
casteller mort a la Pica d’Estats 
l’any 1995. Començava llavors 
l’actuació amb els pilars de quatre 
caminats d’entrada a plaça per part 
de les tres colles: els Castellers de 
Cornellà, els Xics de Granollers i 
els Castellers de Sants. Els 
Borinots ens van obsequiar amb 
un 2/7, un 4/8 (el segon descar¬ 
regat enguany) i un 5/7, a més de 
fer tres pilars de cinc simultanis; 
els Castellers de Cornellà van 
oferir una actuació amb el 5/7, el 
4/7a i el 3/7, a més d’un pilar de 
cinc (carregat), mentre que els 
Xics de Granollers van oferir-nos 
el 3/7, el 4/8 , el 2/6 i dos pilars 
de quatre. 

Després de l’actuació, els 
Borinots i els components de la 
Nova Muixeranga varen dirigir-se 
al Casinet, on van fer un dinar de 
germanor en què, a més, es van 
dur a terme diverses actuacions 
amb la participació de membres 
de totes les edats, sexes i pro¬ 
cedències dels Castellers de Sants. 

Ara ja només els queden tres 


actuacions: el 7 de novembre a 
Cornellà, amb els Castellers de 
Cornellà i els de Barcelona; el 21 
a Gràcia, amb els Castellers de la 
Vila de Gràcia i els de Badalona 
(on els Borinots no descarten 
repetir l’èxit de l’any passat i acon¬ 
seguir el 2/8f!ü), i a Sant Andreu 
el 28 del mateix mes, on actuaran 


amb els Xics de Granollers. Ens 
ho perdrem? 

El 21 de novembre tots a Gràcia 
amb la nostra colla. Ens esperen als 
assajos que fan cada divendres a par¬ 
tir de les 22.00 h al pati de l’escola 
Pràctiques I (carrer Comtes de Bell- 
Lloc, 84). Sants-tornem-hiü! 


L'estela santsenca del Correllengua 


Jordina/ Sants 

El Correllengua va passar per 
Sants i va fer que els jocs de la 
canalla santsenca es revestissin de 
catalanitat la tarda de dissabte 23. 
Després d’un dinar-xerrada sobre 
el català a Europa al Centre Social 
de Sants, s’anà cap a l’Espanya 
Industrial. Un cop allà, els esplais 
Espurna, Puig i Moliner i Xiroia 
van fer un desplegament de jocs 
dels quals van poder disfrutar les 
criatures dels mateixos esplais i 
totes les que s’hi anaren afegint al 
llarg de la tarda. Va ser el primer 


cop que el Correllengua prenia 
aquesta forma, però feia temps 
que els de la CAL volien contactar 
amb esplais per a així fer-ho i en 
quedaren satisfets. S’estamparen 
samarretes (on el ruc català va ser 
un dels motius catalanistes més 
recorreguts), es feren mots en¬ 
creuats, els castellers ensenyaren 
els secrets d’una bona construcció 
humana, es dansaren balls de bas¬ 
tons, es caminà amb xanques, etc. 
Paral lelament, a la plaça Bonet i 
Muixí cantaven els petits cantors. 
Poc després tots s’uniren per fer 
una cercavila pels carrers del barri. 



Cartell del Correllengua 


arran 

Associació Cultural 



Bar-cafeteria 
Llibreria-distribuïdora 
Centre de documentació 
Serigrafia 

Carrer Premià 20 
08014 Sants BCN 
tel. 93 422 16 13 
www.arran.org 


Visita 

El Lokal 

Associació Cultural 

El Raval 

la web: 

llibres 

contrainformació horari: 

revistes matins, de dimarts a 

www.laburxa.org 

música divendres de 10.30 a 14h 

samarretes tardes, de dilluns a 

pedaços... dissabtes de 17 a 21 h 

cl de la Cera, 1 bis 08001 Barcelona 

Tel: 93 329 06 43 Fax: 93 329 08 58 


ellokal@pangea.org / ellokal@sindominio.net 


ateneu popular 

WWW 



HORARI: 

dj: 

de 7 a 12 nit 
dv. i ds.: 
de 7 a 2 nit 


c/salou 15, baixos. 

Vila de Sants (barcelonès). 

Vas patir la festa alternati¬ 
va de Sants? 


Dos intents de desallotjar 
l'Hortet en un mes 



Plantats per salvar l’Hortet. Irina 


Bernat Costa/SANTS _ 

Convergència i Unió s’apunta al 
carro de la criminalització de les 
festes alternatives. Els veïns dels 
voltants del carrer Finlàndia han 
rebut una carta del grup muni¬ 
cipal de CIU, signada pel por¬ 
taveu de l’Ajuntament i el regi¬ 
dor del Districte, preguntant al 
veïnat si van “patir” les Festes 
Alternatives de Sants. El con¬ 
tingut de la carta és purament 
electoral i intenta esgarrapar 
quatre vots a les properes elec¬ 
cions municipals. 

Amb aquesta carta, CIU se 
suma a la criminalització feta per 
l’Ajuntament a les Festes 
Alternatives d’aquest estiu. Sem¬ 
bla que des que CIU s’ha vist re¬ 
legada a l’oposició no té res més 
a fer que criticar els altres. 



Redacció /Santa Eulàlia 

El passat dimarts 5 d’octubre esta¬ 
va previst el desallotjament de 
l’Hortet de Sta Eulàlia, a la ciutat 
veïna de l’Hospitalet, que va ser 
aturat gràcies a la mobilització 
d’un centenar de veïns i sim¬ 
patitzants que des de primera hora 


del matí es trobaven concentrats 
davant la casa. A més a més, els 
ocupants van decidir encadenar- 
se a la porta, penjar-se de la façana 
i fins i tot plantar-se a l’hort per 
evitar ser desallotjats. 

L’altre intent, també fracassat, 
de fer fora els okupes, es va pro¬ 
duir dijous al matí. 


Salvem Sants dia a dia, ni calaix ni Conselleria 


Roser Benavent/ Sants 


El dilluns 25 d’octubre va ser 
convocada, per segon cop 
enguany la Comissió de 
Seguiment de Can Batlló. Per part 
de l’Ajuntament hi assistiren el 
gerent d’Urbanisme de 
Barcelona, Ramon Massaguer; el 
director tècnic d’Urbanisme, 
Ricard Fayos; la regidora Imma 
Moraleda, el president del 
Districte Pere Alcober i el Gerent 
Josep Garcia Puga, amén de re¬ 
presentants d’Iniciativa i 
d’Esquerra Republicana. 

La gran notícia que venien a 
donar és que disposen, ara sí, 
d’un projecte per tirar endavant 
el pla de Can Batlló. Recordem, 
per als que tenim memòria fluixa 
o som nous al barri, que Can 
Batlló és un gran espai (l’últim?) 
de Sants que el PGM dels anys 70 
va qualificar com a zona verda i 
per a equipaments. De fet va ser 
una “qualificació trampa”, ja que 
va permetre crearóuna ficció de 
barri amb molt sòl per a equipa¬ 
ments, quan en realitat aquest sòl 


estava ocupat per fàbriques en 
funcionament. La jugada s’ha anat 
completant tots aquests anys amb 
una ferotge i aferrissada explotació 
de la resta del sòl de la Bordeta, 
urbanitzant fins al darrer mil iíme- 
tre i quan aques s’ha esgotat, fent 
que es disparin els preus dels 
pisos. El complement a tot això 
han estat accions que ara anome¬ 
narien ££ de densificació”, com les 
dutes a terme als entorns de la 
plaça Cerdà , al nou barri de Santa 
Eulàlia, i comels projectes de la 
Fira i la nova Ciutat Judicial a l’ex¬ 
trem sud del barri i a menys de 
500 metres de Can Batlló. 

Com veieu, no hi ha cap interès 
de desenvolupar els equipaments 
i espais verds que el barri necessi¬ 
ta. Sort encara que les lluites veï¬ 
nals han pogut arrencar victòries 
parcials com ara la rambla de 
Badal a sobre del cinturó. En els 
darrers 25 anys fins a nou 
campanyes veïnals han estat ende¬ 
gades per recuperar l’espai des de 
les entitats del barri, fonamental¬ 
ment el Centre Social de Sants. 
L’nultima, organitzada per la 


Comissió de Veïns de La Bordeta, 
va fer el primer crit en una assem¬ 
blea de 500 veïns a Sant Medir 
l’any 1996. 

Aquesta darrera campanya va 
donar com a fruit un planejament 
urbanístic per desenvolupar l’es¬ 
pai. Aquest planejament incloia 
diverses concessions a fer pels 
veïns: calia deixar construir uns 
600 pisos i un gran hotel a tocar 
de la Gran Via. ££ 0 això o res”, 
van tornar a dir en una nou pro¬ 
jecte de cost 0 per a l’Ajuntament, 
amb el segell d’en Xavier Casas 
(algú li haurà de demanar respon¬ 
sabilitats algun dia). Els veïns van 
acabar acceptant aquesta propos¬ 
ta com a mal necessari, entre altres 
coses per poder desafectar els 
pisos dels veïns de la L (pisos de 
més de 25 anys a Constitució- 
Parcerisas), poc abans d’adonar-se 
de que l’Ajuntament “segrestava” 
del pla la gran nau central del polí¬ 
gon. “La deixarem per més enda¬ 
vant”, van dir davant la des¬ 
moralització veïnal. Poc després la 
FAVB va avisar les entitats del 
barri d’un projecte de 350 viven- 


des 10HJ (pisos per a joves sobre 
solars d’equipaments), projecte 
amagat als veïns. A més, i malgrat 
que els assessors dels veïns havien 
avisat dels “grans beneficis” que 
l’operació comportaria, la 
Immobiliària Lles (ara Gaudir), 
propietària majoritària dels ter¬ 
renys, va dir que no en tenia prou 
i va paralitzar el projecte amb un 
contenciós administratiu contra 
l’Ajuntament. 

Ara pensen arrodonir el nego¬ 
ci venent la nau central a la 
Generalitat per fer una Conselleria 
(això és un equipament?), a més 
d’aquell gran hotel i dels 600 pisos. 
I quan els veïns pregunten pels 
equipaments que li calen al barri 
(que no en té cap) la resposta es 
encongir-se d’espatlles i dir que 
això serà en una segona fase, no 
se sap quan. Ara bé, pitjor ho 
tenen els treballadors i industrials 
del polígon a qui l’Ajuntament ha 
dit que no els deu res, i a qui en 
tot cas “acompanyarà quan marx¬ 
in”. No van dir si serien els polítics 
o la Guàrdia Civil qui els acompa¬ 
nyaria. 


Pinzellades 

Aquest any, els feixistes han 
hagut d’avançar la data de la 
celebració de la Diada de la 
Hispanitat. 200 persones pu- 
gueren onejar banderes i fer 
càntics feixistes a la plaça Sant 
Jordi amb el permís de l’Ajun¬ 
tament just dos dies abans de 
la data oficial. El ressò me- 
diàtic ha estat més limitat que 
mai. Tot i això, any rera any 
ens refreguen el seu acte 
“legal” (a ulls dels governants) 
per la cara. 

El passat 21 d’octubre davant la 
presó Model hi va haver un acte 
per rebutjar els intents de pri- 
vatització que planen sobre el sis¬ 
tema sanitari en general, i sobre 
la penitenciària en concret. Els 
mateixos funcionaris d’aquest 
àmbit van fer una representació 
en què la sanitat penitenciària 
catalana era simbolitzada per una 
malalta terminal totalment 
desatesa. D’aquesta manera 
demanaven als consellers, presi¬ 
dents, etc., que no s’oblidessin de 
defensar aquest sector per tal de 
no perjudicar les seves tasques i 
els seus pacients. 


Una trentena de persones es van 
concentar el 6 d’octubre per tal 
de denunciar la situació de la 
presa Laura Riera. La concen¬ 
tració, convocada a la plaça del 
Centre, es va dirigir a la seu del 
PSC-PSOE del carrer Nica¬ 
ragua. La situació darrerament 
denunciada consisteix en el con¬ 
finament de la presa a la seva 
cel -la 20 hores diàries i a 4 hores 
de pati que comparteix només 
amb una altra presa. A més, no 
diposa de televisor ni activitats 
de cap tipus tret d’uns pocs lli¬ 
bres i la seva roba. 


El divendres 22 d’octubre es va 
okupar una casa al carrer Bèjar. 
Quatre dies després es va pre¬ 
sentar la immobiliària propie¬ 
tària amb la intenció d’ender¬ 
rocar l’edifici. Una concentració 
fora i dins la casa ho impedí. 



Barcelona 


Sant Jordi, 3 1 li 934 911 893 

933 306 158 perruquei 


biuuissa 

■ tot per menjar 


...i si hi posem un folre? 

tesa jos dimarts (20h> i divendres (21,3011) 

t/Comtes de BeU-Lloc 84 (EscolaL^- ^ 

La cançó 


Mima’t 


la Burxa* 


Va com va 

A tu t’emprenya molt que jo et tingui mania. 
Va com va. 

A mi m’emprenya molt que tu vagis fent cria. 
Va com va. 

A tu t’han dit preciós, a mi m’han dit. “tu 
calla”. 

Va com va. 

I jo no vull callar mentre tu tens la tralla. 

Va com va. 

A tu t’han dibuixat, jo trenque la ploma. 

Va com va. 

A mi m’han fet ple d’odi, a tu t’han fet de 
goma. 

Va com va. 

A tu t’han dat l’herència, a mi m’han dat la 
vida. 

Va com va. 

A mi em toca lluitar, a tu prendre la mida. 
Va com va. 

Si jo no tinc pera mi, si tu no en tens mai 
prou. 

Va com va. 

I ets tu qui reps de mi, jo de tu cobre un sou. 
Va com va. 

Si jo ja m’he cansat d’anar vivint dient 
el va com va, 

pensa que sols diré fins que més no podré: 
Va com vull. Com volem. 

Si jo ja m’he cansat d’anar vivint dient 
el va com va, 

pensa que sols diré fins que més no podré: 
Va com vull. Com volem. 

Ovidi Montllor 



Hola, burxaires! Seguint la nostra voluntat d’oferir-vos informació tant teòrica com pràctica (això sí, sempre funcional), us 
hem volgut parlar aquest mes sobre l’esquelet, un dels sistemes més importants a tenir en compte dins el món de l’activitat 
física o del massatge, juntament amb el muscular. 

El nostre cos està constituït per uns 226 ossos dins dels quals trobem un grup d’ossos llargs destinats principalment al 
moviment (situats en els braços i les cames), uns de més curts i petits destinats a la manipulació o tracció (situats a les mans 
i els peus), uns que ens proporcionen suport (com la columna vertebral i la pelvis) i, finalment, un conjunt que protegeix 
els òrgans vitals (com la caixa toràcica i el crani). 

Els ossos es troben units entre ells per les articulacions gràcies a l’actuació dels lligaments que les mantenen unides i esta¬ 
bles com fortes bandes elàstiques. La major part de les articulacions són 
esfèriques o de tipus còncau-convex (espatlla, maluc...) i de frontissa (genoll), 
totes protegides per cartílags i humors, que formen les anomenades “càp¬ 
sules sinovials”. D’altres són lliscants (canell, turmell...), de pivot (primera 
vèrtebra cervical) o com les articulacions de la columna vertebral, que es 
troben amortides i separades per discs cartilaginosos que absorveixen els 
cops sobre aquestes. 

Totes les articulacions posseeixen una amplitud activa de moviment 
(amplitud on nosaltres mateixos podem moure l’articulació conscientment 
mitjançant la contracció dels músculs) i una amplitud passiva (moviment 
complet que pot realitzar l’articulació amb ajuda d’alguna persona o aparell 
i que no podem controlar conscientment). Sempre que realitzem qualsevol 
activitat física o algú ens faci mobilitzacions, hem de tenir en compte aques¬ 
tes dues amplituds, de manera que no sotmetem les articulacions implicades 
a un sobreesforç. 

El treball de la flexibilitat (cerca de la màxima amplitud articular) és, 
doncs, essencial per a tothom i encara més per a aquelles persones que pre¬ 
senten rigideses articulars congènites, per manca d’exercici, per desgast evo¬ 
lutiu o per lesions musculars. Imagineu, per exemple, una persona que juga 
a tennis i té les espatlles caigudes per problemes posturals. Els músculs 
anteriors a les espatlles estaran contrets i, per tant, es farà imprescindible 
un fort treball de la flexibilitat d’aquesta articulació per intentar compensar 
aquest problema i evitar possibles lesions. 

En el cas contrari a aquest exemple, podem també trobar persones que 
són més flexibles del normal, ja sigui de la majoria d’articulacions o només 

d’algunes específiques (com el canell, quan 
els dits poden flexionar-se cap endarrere 
fins a tocar l’avantbraç, o el colze i el 
genoll). Aquesta hipermobilitat és cau- 
sadaper l’augment de la longitud dels mús¬ 
culs i per la laxitud dels lligaments, que 

provoca que les articulacions disposin d’una amplitud de moviment més àmplia del nor¬ 
mal a causa de factors congènits, d’entrenament o de lesions articulars. 

La hipermobilitat específica no sol plantejar problemes, malgrat que podem trobar casos 
com els dels genolls que, si tendeixen a corbar-se i arquejar-se cap endarrere quan la per¬ 
sona està d’empeus, pot desenvolupar transtorns en la columna vertebral, ja que la part 
superior de l’esquena tendeix a compensar aquesta excessiva mobilitat accentuant la cifosi 
natural (el que vulgarment anomenem “gepa”). Es, llavors, important treballar la muscu¬ 
latura dels quadríceps i corregir la postura flexionant lleugerament i d’empeus les cames. 

Les persones que presenten una hipermobilitat general congènita i no realitzen exerci¬ 
ci amb regularitat han de treballar tota la musculatura per tal de compensar les articulacions 
i evitar possibles problemes d’inestabilitat. Seria com comparar la situació amb intentar con¬ 
duir un cotxe amb els cargols fluixos. 

9) Columna vertebral 25)Articulació 
acromiocavicular 26)Atlas: 

7 vèrtebres cervicals, 12 vèrtebres Grup Massatges CS 

dorsals i 5 vèrtebres lumbars. 




1)Crani 2)Maximiliar inferior 3)Metacarpi 4)Carpi 
5)Cúbit 6)Radi 7)Húmer 8)Cotelles 10)llió 12)Sacre 
13)Coxis 14)Fèmur 15)Peroné 16)Calcani 17)Tars 
18)Metatars 19)Falanges 20)Ròtula 21)Tíbia 
22)Malèol 23) Tracànter 24)Cavitat glenoidea 27)Axis 
28)Articulació tibiofemoral 



c/ Finlàndia, 45 
Tel.: 93.422.95.98 
(Plaça Sants) 08014 Barcelona 

c/olzinelles,20 

i mes... 


~Vi<fe© Club 

Carrers amb història... 

la història dels carrers 
Carrer de Rossend Arús 

Rossend Arús i Ardediu (Barcelona 1845-1891) 

Periodista, dramaturg, militant republicà federal, maçó i cata¬ 
lanista per excel·lència. L’any 1866, va ingressar a la Lògia 
Fraternitat i fou membre d’altres lògies estatals i internacionals. 
L’any 1886 en constituir-se la Gran Lògia Simbòlica Regional 
Catalana fou escollit Gran Mestre de la maçoneria catalana. 

Amb l’adveniment de la República, Arús s’involucrà en la políti¬ 
ca, sense militar en cap partit, a través del Centre Català o la 
maçoneria. S’identificava amb la ideologia federal segons Pi i 
Margall i col laborà amb Valentí Almirall en els primers passos 
del catalanisme polític organitzat, participant activament en el lr 
i 2n Congrés Català (1880) com a secretari general. 

A més d’escriure en diaris com Ea Tramontana , Diari Català i 
Ea Independència , va promoure i dirigí publicacions com Ea 
Elumanera de Nova York i col laborà amb Ea Esquella de la Torratxa 
i Ea Campana de Gracia per tal difondre els seus ideals, els valors 
democràtics i combatre l’esperit conservador de l’època. 

El seu llegat escrit consta de 47 obres en català i 10 en caste¬ 
llà, de les quals podríem destacar Mai mes Monarquia /, Eo primer 
any Republicà, Ea advocació dels tres Reys i Ea Ventafocs. 

Arús testamentà la donació dels seus béns a la ciutat, 25.000 
volums, i la casa del passeig Sant Joan per crear la Biblioteca 
Pública Arús, que avui perdura amb uns 65.000 exemplars. També 
va disposar la creació de dues escoles públiques, una a l’Hospitalet 
i un altra a Das (Cerdanya), pobles originaris dels seus pares. 

Noms anteriors: Rosendo Arús; Mediodía, abans del 1900 


L’enigma 

Un comte, que no anava curt de pasta, va anunciar als seus súb¬ 
dits que a qui solucionés el seu enigma li donaria una bossa amb 
12 monedes d’or. Aquest consistia en endevinar, només amb tres 
pesades i amb una balança de platets, quina de les 12 monedes 
d’or del sac, aparentment iguals, pesava lleugerament més que les 
altres. Com s’ho va fer el súbdit guanyador per encertar la cor¬ 
recta? 


aopvCuvndp sd dv 

-qudn ud pvavo mipnj ‘jp dnh suvqv jpqmvp smnvq mipn ipdnh pvavo mi 
p dnh sjoa is dnh vdduvm pi dp s^düdd sp ud spvavo sp dvmuvo nf ossom jry 

Potenkin (Lessismore) IwlUSIL·u 

Voliac Rock Produccions 



Per fi ja ha sortit al carrer l’esperat treball d’Unabomber, la 
banda que porta el nom del solitari terrorista que va sembrar 
el terror, va posar entre l’espasa i la paret als EUA i va fer 
publicar als diaris de major tirada, com The New York Times , 
un manifest antindustrialista. Unabomber-grup et deixaran 
atordit amb el seu grindcore-metal-hc-satanisme-llibertari, 
amb una formació clàssica de baix, guitarra, bateria i amb una 
de les veus més potents dins de l’escena, per part de Mossèn 
Robert Beltran. Els disc es titula Totemkin -com el nom del 
cuirassat rus- (Eess is more), amb cançons en anglès i editat per 
la discogràfica catalana Voliac Rock Produccions, especialista 
en el gènere. Destrosseu els ordinadors, mòbils, televisors... i treieu-vos la bena dels ulls, els taps de les 
orelles i els rulos del nas, començareu a veure la realitat. 

T. Kaczynski 


Cinema 


Mar Adentro 
Alejandro Amenàbar 


Alejandro Amenàbar ha fet un poema, una oda a la vida i al 
dret a morir dignament. La història d’en Ramón Sampedro, 
tractada amb sensibilitat i magistralment protagonitzada per 
Javier Bardem, acompanyat de les magnífiques Belén Rueda i 
Lola Duenas, torna a ser un encert en la curta carrera del direc¬ 
tor. La primera fa de Julia, una advocada de Barcelona que mira 
d’ajudar-lo als tribunals, mentre que la segona dóna vida a Rosa, 
una senzilla dona de poble que vol encomanar-li una mica de 
vitalitat. Totes dues seran captivades per la força nascuda de la 
claredat d’idees d’en Ramón. La fotografia, impressionant. No 
us la perdeu. 


Yol 



"Una película vital"** 
"Un triunfo" vam 


M AR ADENTRO 


tinajwlícula de 



FASCINANTE 

TY 


OBRA MAESTRA 


ROBERT REDFORD PRES i* 


DíARIÜS oe 
fVlOT AGICLETÀ 


Diarios de motoddeta 
Walter Salles 


Cinema 


Una pel 'lícula modesta però recomanable. En un primer 
moment no és més que un recull d’anècdotes del viatge del 
Che Guevara per l’Amèrica Llatina, combinades amb pai¬ 
satges realment espectaculars. Un viatge que fructifica en 
un canvi de perspectiva dels protagonistes, que fa que la 
pel 'lícula faci també un tomb i que guanyi un enorme interès 
en la segona meitat. Reflecteix la realitat social d’aquells paï¬ 
sos on es desborda la injustícia. 

Una pel 'lícula ben interpretada i emotiva que realment 
et pot deixar fascinada una bona estona a la butaca. 


UNA PELÍCULA DE WALTER SALLES 


Gemma P. A. 


Subscriu-te 

la Burxa* 

Les subscripcions a LA Burxa acompliran 
dos objectius: fer-la arribar allà on la 
seva distribució no arriba i ajudar 
econòmicament al seu manteniment. 

Es pot fer de diverses maneres: 
mitjançant correu convencional, per 
domiciliació bancària o manualment. 

Així que ja saps. 


r 


DOMICILIACIÓ BANCÀRIA 


n 



Nom_ 

Cognoms_ 

Carrer i número_ 

Codi Postal_Població. 

Telèfon_DNI_ 


35 Subscripció 


Col 'laboració 


Aportacions 

anual per rebre LA 


anual amb 


voluntàries a LA 

Burxa 


la Burxa 


Burxa 

| | 9 euros 


Q 18 euros 


1 | euros 

(1500Ptes) 


(3000ptes) 


(escriure amb claretat) 


Lr 


Caixa/Banc 

Adreça 

Població 

Nom del titular 

CODI ENTITAT 

□ □□□ 

CODI SUCURSAL 

□ □□□ 

CODI SEGURETAT 

□ □ 

NÚM DE COMPTE 

□□□□□□□□□□ 

es prega que entregueu fins a 

nova ordre els rebuts que presentarà La 

Burxa 


Data 

Signatura 

Izar no es pot tancar!!! 


El passat dijous 21 d’octubre a les Cotxeres de 
Sants, la Xarxa contra el Tancament 
d’Empreses organitzà una xerrada sobre la 
situació actual dels treballadors i treballadores 
de les drassanes de l’Estat espanyol. Unes 125 


persones escoltaren activament les interven¬ 
cions de dos treballadors de drassanes, un dels 
quals era militant del sindicat basc LAB i l’al¬ 
tre, del CAT (Colectivo Autónomo de 
Trabajadores) d’Andalusia. 


D’on venim... 

L’altre 20-N: 
Zumbi 

Igual com aquí, el 20 de novem¬ 
bre al Brasil és una data especial. 
En aquest cas, però, es comme¬ 
mora la mort d’un personatge ben 
diferent: Zumbi dos Palmarès 
(aquí gairebé desconegut), un refe¬ 
rent històric de primera magnitud, 
recordat per l’esquerra i el movi¬ 
ment d’alliberament negre i, enca¬ 
ra avui, 309 anys després de ser 
assassinat, molest per al poder. 

Zumbi fou un dels centenars 
de milers d’africans segrestats de 
les seves terres i portats a Amèrica 
com a esclaus. Un cop allà, el nou 
continent oferia condicions natu¬ 
rals relativament properes a les 
africanes i, amb el suport d’un 
“coneixement” del medi superior 
al dels colonitzadors, foren molts 
els negres que fugiren i s’establiren 
a les muntanyes, fundaren poblats 
i forjaren aliances amb els natius i 
fins i tot amb blancs pobres. 

Al Brasil, aquests pobles 
s’anomenen “quilombo” (de fet 
avui dia encara n’existeixen) i el 
més important de tots fou el 
Quilombo dos Palmarès situat al 
nord-est del país, que arribà a ser 
un veritable “regne” africà (més 
aviat una república) al cor 
d’Amèhca, amb milers d’habitants 
i més de 150 anys de durada. 
Segurament el seu èxit fou la causa 
de la seva fi, ja que era una 
poderosa atracció per als esclaus, 
que podien fugir segurs de gaudir 
de refugi. Els anhels dels por¬ 
tuguesos per fer-lo desaparèixer 
van topar, però, amb el geni mili¬ 
tar de Zumbi, que una vegada i 
una altra els va derrotar, fins al 
punt que es va plantejar llençar els 
portuguesos al mar. En un mo¬ 
ment en què hi havia deu negres 
per cada blanc, la situació no esta¬ 
va en absolut sota control. 

Finalment, però, Zumbi morí 
en combat i el 20 de novembre és 
recordat com el dia de la conscièn¬ 
cia negra, per molt que els governs 
intentin traslladar-lo a l’aniversari 
de l’abolició legal de l’esclavitud. 

Guillem Sànchez 


El problema de les drassanes de 
l’Estat espanyol no és nou. Ve de 
lluny. Tots els governs (UCD, 
PSOE i PP) de l’actual democràcia 
espanyola han fet algun moviment 
perquè les “estructures industrial 
productives” de l’Estat estiguessin 
regides per les lleis de mercat 
imposades per la Unió Europea i 
els Estats Units. 

Una mica d’his¬ 
tòria 

No obstant això, la 
major transformació 
neoliberal patida per 
aquest sector fou 
amb el govern de 
Feüpe Gonzàlez. 

Podríem anomenar¬ 
ia la generació de 
“los lunes al sol”. 

Des de l’any 1984 
fins als nostres dies, 
les drassanes han 
passat de 40.000 a 
11.000 llocs de tre¬ 
ball directes, i una part de llocs de 
treball que eren necessaris s’ha 
transformat en ocupació precària a 
través de subcontractes. De totes 
les promeses que formularen els 
polítics durant aquella època 
dramàtica per totes les famílies que 
van caure en la marginalitat, ningú 
en sap res. 

Els grans sindicats (UGT i 
CCOO al capdavant), lluny de 
defensar els drets dels treballadors 
i treballadores, es limitaren a accep¬ 
tar tots els milers d’acomiadaments 
que es produïren de forma 
traumàtica, és a dir, amb jubilacions 
anticipades i baixes voluntàries 
indemnitzades. 

Amb les conseqüències nefastes 
que tingueren aquells fets, ara ens 
trobem que el govern de José Luis 
Rodríguez Zapatero vol fer un pas 
més per desfer-se del sector naval 
públic amb l’excusa de trobar la 
“solució final”. L’estratègia actual 


és segregar les drassanes civils i mil¬ 
itars per privatitzar les civils i, un 
cop més, reduir despeses fent 
desaparèixer llocs de treball i 
reforçant la precarietat. 

A Catalunya s’organitza la soli¬ 
daritat 

La Xarxa contra el Tancament 
d’Empreses, nascuda el mes de 
febrer, solidaritzant-se amb la 


situació que pateixen els i les tre¬ 
balladores de les drassanes i amb la 
voluntat de donar una resposta a 
aquesta dinàmica laboral, organitzà 
aquesta xerrada informativa i de 
lluita al nostre barri. 

Darrere dels dos convidats per 
la Xarxa, hi havia dues pancartes 
que mostraven molt bé les idees 
que unien els dos treballadors i les 
persones que assistien a l'acte: 
“IZAR no es tanca” i “Ni despidos 
ni precariedad”. 

El conflicte explicat en primera 
persona 

En primer lloc parlà l’Asier, com¬ 
pany de l’Astillero Naval de Sestao 
i militant del sindicat LAB, del qual 
explicà que forma part de l’extens 
moviment d’alliberament nacional 
basc. En la seva intervenció, l’Asier 
posà molt èmfasi en la desinfor- 
mació i en les reiterades mentides 


que han practicat els mitjans de 
comunicació amb el tema dels tre¬ 
balladors de les drassanes de l’Estat. 
Entre altres coses, manifestà que els 
treballadors asiàtics estan més pro¬ 
tegits que els d’Europa i que la 
indústria naval pública, com la cul¬ 
tura i l’educació, no genera benefi¬ 
cis però que tampoc és la seva fun¬ 
ció. Per ell, els organismes públics 
han de generar riquesa que sigui 
aprofitable pel poble. 
Per concloure, 
demanà al govern de 
Zapatero la cessió de 
totes les empreses 
navals al govern basc, 
i a aquest, un política 
pròpia que faci pos¬ 
sible una plena sobi¬ 
rania política, 

econòmica i social. 

Després parlà 
l’Enrique, company 
del sindicat andalús 
CAT. Denuncià molt 
enèrgicament la 
política industrial del govern de 
Zapatero, al qual el batejà com “el 
de la sonrisa estúpida”. Donà da¬ 
des que esgarrifarien qualsevol. 
Abans de les contínues reestructu¬ 
racions industrials, Espanya era un 
dels primers productors d’indústria 
naval i ara, des que basa la seva 
economia en el turisme, ja no sap 
ni quin lloc ocupa. Sobre aquest 
últim punt, va dir que les 
economies dels països són triades 
per quatre senyors que es pensen 
que el món és seu. Per últim, defen¬ 
sà el paper del seu sindicat (recordà 
que és un sindicat petit i que és la 
quarta força en el sector) davant 
dels majoritaris i col -laboradors del 
sistema. 

L’acte finalitzà amb la solidaritat 
d’altres companys i companyes de 
col -lectius i comitès d’empresa en 
lluita (TMB, MiniWatt...). 

Jou 


Espai de sexualitats 

Algú diu “sí” 
quan vol dir 

“no”? 

Hem rebut una carta on es 
planteja una de les qüestions 
més complexes per abordar en 
una columna, perquè té a veure 
amb el respecte i els drets. Una 
noia ens ha escrit i ens ha plante¬ 
jat el següent: “al meu xicot li 
agrada que li faci una fel -lació i 
a mi no m’agrada però ho faig, 
com puc fer-li entendre que no 
ho vull fer?”. 

La representació social de les 
dones a vegades ens ha retornat 
la imatge que les dones som 
unes estretes i que diem “no” 
quan volem dir “sí”. Aquesta 
idea és perversa i neix directa¬ 
ment del sexisme imperant en la 
nostra societat. Les dones quan 
diem “NO” volem dir “NO”, i 
no hi ha cap raó per interpretar 
res diferent. Però desgraciada¬ 
ment s’ha creat un sistema on la 
coerció i la coacció són molt 
subtils i poc visibles, on es 
generen idees com la d’aquesta 
noia: sentir-te responsable de 
fer-li entendre a la persona que 
t’estima que tens drets, quan 
una relació s’ha de basar en el 
respecte mutu. Aquesta qüestió 
està lligada amb la idea que “per 
amor” fem coses que no ens 
agraden, perquè forma part de 
l’”entrega total” (amor romàn¬ 
tic). Res més lluny de la realitat. 
Fer coses en contra de la nostra 
voluntat vulnera la nostra 
integritat, sigui el que sigui; i en 
especial tot allò que té a veure 
amb la nostra integritat sexual. 
No hi ha res que haguem de fer 
en contra de la nostra voluntat. 
De vegades això significa anar 
en contra dels mandats socials. 
Aquests mandats estan 
sostinguts pels rols que ens han 
posat (imposat) a les dones i als 
homes i generen la perversitat 
que trobem normals situacions 
que vulneren els nostres drets 
quan en realitat són violència. 

creacionpositiva@eresmas. net 

MUSICA SOLIDARIA CONTRA 
LES VIOLÈNCIES DE GÈNERE 

27 de novembre a les 22 hores (Edifici Fòrum) 

Sílvia Comes 
Gerard Quintana 
Quimi Portet 
Mònica Green 

Convoca: 

Plataforma Unitària contra les violències de gènere 



VIRUS EDITORIAL 

C/Aurora 23 baixos 
08001 BCN 
T./Fax: 934413814 
C/e:virus@pangea.org 
^ www.viruseditopial.net 
vw.altedicidries.com 


Venezuela 
Mas allà de Chàvez 
Crónicas sobre el 
“Proceso Bolivariano” 
Raül Zelik 
200 pàg. 




Rentas bàsicas 
Historia 
de un concepto 
José Iglesias Fernàndez 
268 pàg. 11 e 

El Racó del Casal 

El valor de la sen¬ 
tència d’Estrasburg 

Interposar una denúncia per tor¬ 
tures i que prosperi no és fàcil, hi 
ha elements claus que la fan quasi 
utòpica: l’aïllament i la figura par¬ 
cial del forense que amaga les evi¬ 
dències dels maltractament; punts 
que l’ONU aconsella eliminar. En 
els seus informes exhorta l’Estat 
espanyol a aplicar mesures que di¬ 
ficultarien la tortura. 

Amb Estrasburg, els indepen¬ 
dentistes del 92 arrenquen la con¬ 
demna buscada: l’Estat espanyol 
va vulnerar el Conveni per a la 
Prevenció de la Tortura per no 
investigar les seves denúncies. La 
vista fou el novembre de l’any pas¬ 
sat al Tribunal de Drets Humans 
d’Estrasburg amb l’Estat espan¬ 
yol al banc dels acusats. Si bé altres 
institucions ja havien evidenciat la 
pràctica i la impunitat de la tortu¬ 
ra, la importància d’Estrasburg rau 
en la forma de sentència per part 
d’un alt tribunal internacional. Ara 
és una evidència contrastada. 

Per tant, a partir d’ara, pot 
obrir-se una nova etapa on les 
evidències a mostrar ja no siguin 
les tortures sinó la manca de res¬ 
postes a aquestes: Per què l’Estat, 
que legitima el Tribunal d’Estras¬ 
burg, el Consell d’Europa o 
l’ONU, no afronta com cal la pro¬ 
blemàtica? Assumir les seves reco¬ 
manacions no és difícil. Sí ho és 
renunciar a una eina de manteni¬ 
ment del control polític i social. 

Lluitar contra la tortura i per 
superar l’espiral “seguretat versus 
llibertat”, són necessitats en l’Estat 
que ens ocupa i en l’Europa que 
ens imposen. Una primera respos¬ 
ta la podem donar dient NO a la 
Constitució europea, que sacralit¬ 
za les eines de control fins a per¬ 
feccionaments mai patits fins ara. 
La solidaritat amb les persones 
torturades s’exerceix des de la 
pràctica política i el Casal en té una 
llarga experiència. Amb Alerta 
Solidària, amb els torturats del 92 
i amb les 200 catalanes torturades 
desde 1977. T’hi apuntes? 

Casal Independentista 


La representació política 
dels immigrants 


Existeix un creixent sector de la classe obrera 
exclòs, no ja de l’economia reglada, sinó de tot el 
sistema de drets i deures que caracteritzen el “cap¬ 
italisme del benestar” d’Europa occidental. Aquest 
fenomen, nou i radicalment diferent al que 
estàvem acostumats, qüestiona els sistemes de rep¬ 
resentació (sindicats, associacions) ha bituals, i 


obliga aquesta gent a assumir noves formes de llui¬ 
ta i organització desconegudes. Aprofitant l’ober¬ 
tura per part de l’Assemblea de Barri i el Centre 
Social d’una assessoria per immigrants sense 
papers, hem volgut reproduir aquest article de l’e¬ 
conomista Miren Etxezarreta, que va escriure 
arran de la tancada a la Catedral del juny passat. 


Tomen a organitzar assemblees al 
carrer i a tancar-se a les esglésies. 
Plantegen de nou un dels conflic¬ 
tes latents de les nostres societats. 
Les seves reivindicacions són les 
habituals: reclamen els documents 
que els permetin viure a la nostra 
jungla. 

Les reaccions 
són aquest cop 
d’una duresa inu¬ 
sitada. Les auto¬ 
ritats reaccionen 
com a tals, per 
progressistes que 
s’autoconsiderin 
-no es pot regu¬ 
laritzar els irregu¬ 
lars- i la jerarquia 
eclesiàstica tolera 
l’entrada de la 
policia a la Catedral. Sense oblidar 
l’alcalde de la ciutat i el seu Fòrum 
per la diversitat i el diàleg. En 
aquesta ocasió, a més, les institu¬ 
cions autòctones que sembla que 
haurien de donar suport a aques¬ 
tes reivindicacions -Càrites, els 
sindicats majoritaris i algun grup 
dels propis immigrants- rebutgen 
totalment la seva actuació. 

Argumenten que no és el mo¬ 
ment de reivindicar res, i menys 
d’aquesta forma, i que aquests im¬ 
migrants estan manipulats. S’ex¬ 
pressen com si ells fossin els únics 
interlocutors legítims, a qui corres¬ 
pon actuar, decidir que demanar, 
com i quan, i els qui atendran les 
seves necessitats (Càrites dixit). 
Que els immigrants en conflicte 
deixin d’expressar-se públicament 
i autònoma. Que tornin al ramat 
de les institucions, que són les que 
en saben 

No s’ha de tenir pressa davant 


l’escàndol dels milers d’immi¬ 
grants sense papers que treballen 
en aquest país i que són acceptats 
sense problemes pels empresaris 
catalans i espanyols. 

Cap d’aquestes, en canvi, s’atre¬ 
veix a negar que hi hagi més de 


375.000 persones (no són només 
immigrants) que esperen des de fa 
mesos -fins a nou- una cita per a 
plantejar la seva situació, o que a 
Catalunya hi ha 96.000 cites pen¬ 
dents. 

Manipulats. jQuin pobre i gas¬ 
tat argument! Suposa considerar 
als immigrants estúpids o igno¬ 
rants. Clar que tenen els seus lí¬ 
ders. Això és símptoma de mani¬ 
pulació o de bona organització? 
Manipulats per qui? perquè? Els 
qui ho diuen només haurien d’as¬ 
sistir a qualsevol de les seves as¬ 
semblees o informar-se realment. 
Sembla difícil manipular una as¬ 
semblea on cada frase és traduida 
a set idiomes, on qui vol pot ex- 
presar-se i en que les decisions es 
prenen obertament. On i qui es¬ 
tableix què és manipulació? No fa 
tant s’ha afirmat que les concen¬ 
tracions del 13-M foren també 
una manipulació, i no és una ma¬ 


nipulació que els mitjans i en con¬ 
cret les televisions catalanes, als 
seus debats, no hagin cridat cap 
portantveu dels immgrants? 

Òbviament es pot discrepar 
obertament de les posicions de 
qualsevol col 'lectiu social, i fer-ho 
saber, però unes 
institucions que 
s’arroguen la rep- 
resentativitat 
social d’un col * 
lectiu, que es 
troben en una si¬ 
tuació de superio¬ 
ritat davant l’opi¬ 
nió pública i els 
mitjans de comu¬ 
nicació, que igno¬ 
ren als directa¬ 
ment implicats i 
els seus portantveus, el mínim que 
podrien fer és ser prudents en les 
seves manifestacions i actituds pú¬ 
bliques. Perquè no rspecten el dret 
d’aquest col 'lectiu a lluitar per ells 
mateixos i a equivocar-se si això 
passa? Qui otorga el dret a reivin¬ 
dicar? 

Perquè s’ampliarà ara el per¬ 
sonal dedicat a la seva actualitza¬ 
ció? o aconseguirien sense les pro¬ 
testes? perquè no es realitzà abans 
aquesta tasca com sembla exigir 
qualsevol administració moderna, 
a un problema de tal magnitud 
social? on eren les institucions que 
ara adueixen la manipulació per no 
avançar-la? Cal preguntar-se per la 
raó última d’aquest cínic paternal¬ 
isme de les institucions socials (?), 
que no pot més que generar 
escàndol i vergonya aliena i ha de 
ser radicalment rebutjat. 

Miren etxezarreta 



La Bordeta, Mon amour 

Sobre les festes 



COMISSIÓ VEÏNS 
DEUBORDEIÀ 


Ja fa dos mesos de les Festes 
Alternatives de Sants i encara 
recordem la gran afluència de 
persones que es donà. Quina 
en va ser la causa? 

Diríem que fou perquè s'hi 
aglutinà gran quantitat de pen¬ 
saments igualitaris, (antisis- 
tema, assemblearis, llibertaris i 
un llarg etcètera), però el que 
ens va agradar és que també hi 
van ser presents persones que 
l'únic motiu que tenien per ser- 
hi era la solidaritat amb 
l’Hamsa, la solidaritat amb els 
objectius més radicals que 
omplien les parets de la plaça; 
en resum, persones que se sen¬ 
ten identificades amb els objec¬ 
tius parcials o totals que imper¬ 
aven dins les Festes Alternati¬ 
ves. 

A més hi vam trobar la gran 
il -lusió general d’estar-hi junts 
amb una fita comuna, que és el 
gran repte que la societat ens 
imposa per imparetiu assem- 
bleari. Tots els que hi vam par¬ 
ticipar d'una manera o una 
altra som agermanats per una 
vocació antisistema que ens 
impulsa a proclamar d’una 
forma rotunda i sense matisos 
que el món de l’any 2004 és el 
nostre i que a partir d’ara 
mateix el compromís ha d’és¬ 
ser més fort i més exportable 
que mai. 

Comissió de Veïns de la 
Bordeta 


La Burxa ofereix un espai publicitari 
per a comerços, bars, locals socials, 
editorials, discogràfiques i d'altres 
que vulguin anunciar-se. 

L'espai es composa de quatre anun¬ 
cis per pàgina de 63*5x60 mm. En 
cap cas els i les anunciants es 
responsabilitzen dels continguts. 
Abstenir-se entitats bancàries, 
multinacionals i immobiliàries. 

Cada requadre costarà 21E (3.500 
ptes) i si es volen ocupar dos, 36E 
(6.000 ptes) 

publ icitat© laburxa. org 


Contra els mitjans del poder... 

EL TEU DENTISTA DEL BARRI 

Contra el poder dels mitjans... 

Recolza la comunicació popular: 

Dr Marçal Solanas i 
/—\ Esquerra 

Subscriu-te a 

N) f\ j ODONTÒLEG Col. n°. 2325 


Carrer d'Olzinelles, 96, ler. Tel. 93.332 04 19 
08014 BARCELONA 

I ci Durxd 

e-mail: msolanasdentist@infomed.es 

Del nou 

tarannà... 



Bono organitza una desfilada 
militar per promoure la 
capacitat d’integració de 
l’Estat amb ... membres de la 
División Azul. 


El 12-0 d'enguany 
es centra en la 
denúncia del 
"descubrimiento" 

En rorganització de les mobi¬ 
litzacions del 12 d’octubre hi ha 
hagut un relleu important: ha pas¬ 
sat de recaure en els grups 
antifeixistes a fer-ho, bàsicament, 
en els col iectius de solidaritat 
amb Amèrica Llatina. Així, en la 
manifestació, que reuní 700 per¬ 
sones, foren moltes les pancartes 
al iusives a diferents lluites que 
tenen lloc en aquell continent, 
com la revolució bolivariana de 
Veneçuela i els piqueteros a 
l’Argentina. Tampoc faltà, però, 
l’exigència de la lliure absolució 
dels antifeixistes. L’acte acabà amb 
una paella popular al Moll de la 
Fusta, on també s’hi havia 
instal *lat un escenari des d’on es 
feren diferents parlaments i actua¬ 
cions musicals. 

Fòrum Social 

Del 15 al 17 d’octubre, es va realit¬ 
zar el Fòrum Social Europeu a 
Londres amb l’assistència de cente¬ 
nars de representants d’organitza¬ 
cions de tot l’àmbit europeu. 
Aquesta cita fou la tercera edició; 
les dues primeres es varen dur a 
terme a Florència (2002) i a París 
(2003). El treball d’enguany tenia el 
doble objectiu de criticar les agres¬ 
sions dels sectors més conservadors 
i defensar els serveis públics 
(donant molta importància a edu¬ 
cació i sanitat) com a garantia d’una 
societat vertebrada i cohesionada. 


Ofensiva okupa a Cornellà 



Barricada davant del Pati Blau l R > NA 


Irina Llop art/ Cornellà 

Com estava previst, el matí del 21 
a Cornellà ja estava tot preparat 
per afrontar el desllotjament del 
Pati Blau. Des de les 9 h gent 
concentrada davant la casa fins a 
les 11 h, que va començar una 
manifestació de denúncia a 
l’Ajuntament pels carrers de la 
ciutat que va acabar davant els 
jutjats encarregats del cas. 
Mentrestant a la casa hi quedava 
un grup d’unes quaranta person¬ 
es encaputxades que van aprofi¬ 
tar l’aturada d’un bus al semàfor 
per fer baixar la gent i muntar una 
barricada improvisada davant la 
casa. Després va ser l’hora de tal¬ 
lar els carrers propers, les grans 
vies d’accés i de fer aturar durant 
tres hores el pas del trambaix per 
Cornellà. Amb tot, era vora les 
dotze i de la policia no se’n sabia 
res. Tan sols quedava restar 
alertes, pulir les barricades i 
esperar. En poca estona, però, la 
policia ja es va fer sentir, fur¬ 
gonetes d’antiavalots carregades 
i llums i sirenes pertot; la batalla 
ja havia començat: pedres i coets 
per una banda i pilotes de goma 


per l’altra. L’espectacle estava 
servit i ben ple, ja que des del 
balcó del centre comercial cente¬ 
nars de veïns i curiosos feia 
estona que esperaven impacients 
el desenllaç de tot plegat animant 
els okupes a defensar l’espai del 


Pati Blau, amb més de 6 anys de 
vida al barri. I fou llavors, en 
aquell instant, quan tot es con- 
fongué entre el fum de les barri¬ 
cades; la policia s’acostà molt a 
poc a poc mentre esquivava les 
pedres, els okupes s’agruparen 


davant la casa i desaparegueren. 
Tot acabat: els antiavalots amb un 
pam de nas, cap rastre dels 
encaputxats, ni ferits, ni detinguts. 
Això sí, les grues ja estan prepa¬ 
rades per enrunar el centre social. 


L'FBI requisa dos servidors 
de la xarxa d'Indymedia 


Comencen els judicis per 
les protestes del G8 

en els judicis per les 
protestes a Gènova 
contra la cimera del 
G8 celebrada el ju¬ 
liol del 2001, on un 
policia va matar un 
manifestant. Aquest 
estiu va ser ajornat 
el judici contra la 
policia per l’assalt 
que van realitzar a 
l’escola Diaz, on 
dormien diversos 
activistes. Aquesta 
escola es va conver- 
Detencions durant les protestes de Gènova Internet ^ en un s f m ^ 0 l de la 

Bernat Costa / Gènova 



Bernat Costa/LONDRES 


Una petició en un jutjat de 
Bolònia va provocar una reacció 
en cadena diplomàtica que va 
provocar la intervenció de dos 
servidors d’Indymedia per part de 
l’FBI a London. La jutgessa de 
Bolònia, que portava el cas d’una 
denúncia d’apologia al terrorisme 
contra Indymedia feta per un par¬ 
tit d’ultradreta italià, va demanar 
al Ministeri de l’Interior d’aquell 
país l’aplicació de l’acord MLAT, 
firmat pels EUA i diversos països. 
Aquests acords MLAT permeten 
la intervenció i detenció de per¬ 
sones a qualsevol país signant per 
motius antiterroristes. Llavors, a 
través dels diferents ministeris de 
l’interior, la petició va anar d’Itàlia 


fins als EUA, i finalment a 
Londres, on l’empresa americana 
de qui eren els servidors tenia una 
seu. Així que agents de l’FBI van 
intervenir els servidors de la seu 
de Londres, on estaven allotjades 
diverses planes d’Indymedia com 
Itàlia, Praga, Euskadi, Galiza, 
Londres i Andorra. 

Aquest incident, a part de 
deixar sense servei gran part de la 
xarxa d’Indymedia, és un clar atac 
contra la llibertat d’expressió a 
internet i ha provocat moltes crí¬ 
tiques, a Londres i la Gran 
Bretanya, com per exemple la con¬ 
demna de Reporters Sense 
Fronteres. 

Al cap d’uns dies van retornar 
el servidors i tot torna a funcionar 
com abans, ha estat només un avís. 


Després de més de tres anys, 
aquest trimestre comencen a de¬ 
clarar la policia i els manifestants 


repressió viscuda aquells dies a 
Gènova, igual que el centre de 
detenció de Bolzaneto, més sem¬ 
blant a un camp de concentració 
que a una presó. 


a 

EJM 7> J <>71 

Floristeria 
Vallespir, 16 
08014 Sants, BCN 
tel. 93 490 29 83 



LATETE 



Teteria bar 

Carrer Comptessa de Sobradiel, 4 
08002 Barcelona tel. 93 268 45 33 


Genero I dTnstal·lacions BCN, s.I. 

AIGUA - LLUM - GAS 

Instal·lacions i Reformes. 

Galileu 87 - 08028 
Tel: 93 163 46 19 

Què està passant 
al món? 


Des d’ aquest espai emprendrem un llarg 
viatge per diferents pobles i països. No 
es tracta, però, d'una visita guiada per 
museus ni d'una guia d'hostals barats, 
sinó d'una aproximació a la realitat que 


viu la gent arreu del món. Volem fer 
d'altaveu a les formes de resistència 
que desenvolupen els pobles per 
plantar cara a les injustícies que 
genera el sistema capitalista. 


Cardona: darrer baluard de les 
llibertats catalanes 


L’Onze de Setembre i la capitulació de la 
ciutat de Barcelona són els fets amb més 
pes dins la memòria col *lectiva catalana 
sobre la Guerra de Successió. Tanmateix, 
aquesta fou una llarga guerra amb molts 
altres episodis i indrets que caldria 


rememorar. Cardona n’és un. La bagenca 
vila ducal fou escenari de glorioses gestes 
contra els Borbons i el seu castell esdevin¬ 
gué el darrer focus de resistència on es for¬ 
tificaren nombrosos defensors de les lli¬ 
bertats catalanes fins el 18 de setembre. Es 


per tal de recordar aquests fets i retre ho¬ 
menatge a l’esperit de resistència que 
albergà Cardona que l’Associació 18 de 
setembre organitza des de fa 7 anys l’Aplec 
Independentista. 


Reivindicació històrica 

A principis del segle XVIII la 
Corona d’Aragó va patir una forta 
sacsejada. Durant més d’una 
dècada el que en aparença fou una 
simple guerra entre dinasties 
(Borbons-Austries) tenia com a 
rerefons una pugna en l’àmbit 
europeu entre dos models polítics, 
econòmics i socials ben diferen¬ 
ciats. Un sistema de tarannà abso¬ 
lutista erigit pels Borbons a 
França i Espanya confrontat amb 
els aires nous provinents 
d’Anglaterra i Holanda que apun¬ 
taven cap a l’Europa Moderna. 
En aquest context, els catalans 
lluitaren a sang i fetge per defen¬ 
sar l’hegemonia catalana ame¬ 
naçada pels felipistes i protegida 
per Carles d’Austria. 

Si bé la Guerra de Successió es 
va acabar oficialment el 1713 amb 
el Tractat d’Utrecht i el pacte 
entre anglesos, francesos i espa¬ 
nyols, fou a partir d’aleshores que 
els combats foren més acarnissats 
ja que, sense el suport dels angle¬ 
sos, els catalans quedàrem aban¬ 
donats a la sort dels Borbons i la 
resistència s’hagué d’intensificar. 

El castell més temut 

El castell de Cardona fou un 
enclavament important durant 
tota la guerra. La seva posició es¬ 
tratègica cobria les esquenes a les 
tropes austriacistes per poder pas¬ 
sar a l’atac. No és estrany, doncs, 
que es convertís en una espina 
clavada al coll del comte de Mon- 
temar, el general que estava al cap¬ 


davant de les tropes felipistes fo- 
ragitades el 1712 de Cardona. A 
més de les victòries acumulades, 
el castell també va tenir la funció 
de resguardar i acollir destacats 
comandants catalans a mesura 
que les tropes felipistes anaven 
conquerint posicions. Manel 
Desvalls, el governador del castell 


de Cardona, va auspiciar, doncs, 
un focus de resistència que es 
convertí en una veritable amenaça 
per als Borbons. Prova d’això és 
que la rendició de Cardona va ser 
una de les exigències de Felip V a 
l’hora de pactar la Capitulació de 
Barcelona l’l 1 de setembre de 
1714. Els espanyols van prometre 
la salvaguarda dels habitants de 
Barcelona i de la mateixa Cardona 
a canvi de l’entrega del castell per 


part de la Generalitat. Un cop 
entregada la ciutat, aviat arribà a 
les mans de Desvalls l’ordre de 
rendició. Amb ella, les tropes de 
Montemar tenien via lliure per 
cobrar-se la venjança. Finalment, 
Cardona va signar la seva capitu¬ 
lació a condició que es respectés 
la vida dels cardonins, les seves 


propietats i es deixés marxar a tots 
els oficials albergats al castell. 
Encara que un cop caiguda la ciu¬ 
tat de Barcelona la derrota fou un 
fet, Cardona simbolitza la darrera 
espurna de resistència ja que els 
espanyols no hi entraren fins el 18 
de setembre. 

L’aplec 

Els orígens de l’Aplec es remun¬ 
ten al 1998 quan un grup de joves 


integrants de l’organització inde¬ 
pendentista Maulets i de la Co¬ 
ordinadora d’Associacions per la 
Llengua (CAL) van tirar endavant 
el primer Correllengua a Cardona. 
La celebració va tenir lloc en dates 
properes al 18 de setembre i va 
servir de pretext per donar un pas 
més enllà i crear un aplec per 
commemorar la capitulació de 
Cardona. La poca gent, la manca 
de recursos i el fet de començar 
de zero a l’hora de recuperar de 
l’oblit una data històrica no van 
ser impediment perquè l’Aplec es 
consolidés. De mica en mica es 
van anar sumant altres entitats i 
organitzacions, com ara el Mercat 
del Blat, el grup independent 
l’Opció o ERC, i juntament amb 
el suport de diversos grups cul¬ 
turals: trabucaires, geganters, el 
grup de teatre Traspunt, etc. El 
2003 es va crear una plataforma 
d’entitats: l’Associació Cultural 18 
de setembre, amb l’objectiu de 
gestionar tots els àmbits de 
l’Aplec i treballar any rere any per 
fer-lo créixer. 

El darrer Aplec va ser una 
mostra d’aquesta evolució i tots 
els actes van gaudir de gran 
afluència. El màxim objectiu de 
l’Associació, esdevenir una Diada 
de la cultura popular catalana, 
cada any està més a prop. Per això 
us convidem amb no poca 
antelació a participar en el proper 
Aplec 2005. 

Associació Cultural 18 de 
Setembre de Cardona 


..al tarannà 
de sempre 



Racisme a Santa 
Coloma 

Un grup de veïns i veïnes boicote¬ 
gen la quotidianitat d’una comu¬ 
nitat musulmana a Santa Coloma. 
Juntament amb la presència de 
grups racistes d’altres indrets, 
demanen mitjançant accions de 
protesta violentes i no-violentes 
l’expulsió de la mesquita de la seva 
ciutat, la qual està a un local que 
ha llogat la comunitat musulmana 
de la ciutat. Davant d’aquesta 
situació tan crítica, la comunitat 
musulmana i altres entitats i par¬ 
tits polítics han demanat reitera¬ 
dament, la igualtat total de drets i 
la llibertat de culte. 

La Festa Major 
Jove de Les Corts 
es consolida 

Entre el 2 i el 12 d’octubre el barri 
de Les Corts va celebrar la seva 
festa major. Les diverses comissions 
coincidien a dir que el fet que la 
festa major caigui en pont fa dis¬ 
minuir la participació del veïnat. No 
va ser el cas de la Festa Major Jove 
que organitza la Plataforma 
d’Entitats Infantils i Juvenils de Les 
Corts que aquest any ha estat un 
èxit. L’assistència als concerts en¬ 
guany superava les expectatives amb 
els prop de 2.500 assistents al con¬ 
cert del dia 11. La Plataforma tot i 
l’èxit obtingut veu perillar les pro¬ 
peres edicions de la festa, ja que 
sembla que el districte té la intenció 
d’aillar la festa del jovent traslladant- 
la del casc antic a un poüesportiu 
darrere el Camp Nou. 



A Sants, les vies del tren passen a cel oberti divi- 
dieixen el nostre barri. L ? ajuntament en lloc de 
soterraries, vol constriuir un calaix, un veritable mur 
de ciment que encara degradara més el lamentable 
estat actual. 

A Sants, Fajuntament i la RENFE volen fer una 
macroestació duplicant la superfície actual i espec¬ 
ular amb la seva perifèria amb la construcció de més 
pisos. Aquest situació afectarà el pracri estat del 
comerç de la zona i malmetra habitatges totalment 
consolidats. 


a Sants, no al calaix de la vergonya 

I NO AL PLA DE L’ESTACIÓ 




Llocs de recollida: 

Dono suport a la Plataforma per el soterrament de 


Centre Social de Sants (Olzinelles 30, 

les vies i contra el pla de l’estació. 


Arran ( Premia 20), La lluna en un 

Nom 

Cognom 

DNI 


cove (Vallespir 16), Video Club Pim 
Pam Films (Valladolid 25), Casal 
independenista Jaume Compte 

E mail 


(Premia 31), Casal Jaume Aiguader 

Signatura: 


(Olzinelles 118). 

L’Entrevista 


Daniel Camon. Escriptor del llibre Un únic camí 


“La tria de la llengua té un component 
clarament classista i racista” 


Daniel Camon és veí del barri, periodista de pro¬ 
fessió, treballa a Televisió de Catalunya, 
i escriptor. Militant independentista des de ben 
jove, entén el seu llibre, Un únic camí. 


Aproximació a la realitat dels Països Catalans (Ed. 
Mediterrània), com una aportació més a 
la construcció i normalització del nostre país. 

Guillem Sànchez 


- Com ha anat l’experiència d’es¬ 
criure aquest llibre? 

Està anant molt bé, ha tingut molt bona 
acollida, ja s’han venut 3.000 exemplars 
i per Sant Jordi sortiran les traduccions 
al castellà, anglès i francès. També s’ha 
de dir que l’editorial, una petita empre¬ 
sa familiar s’ho ha treballat molt. 

- Perquè vas triar aquesta editorial? 

Van ser els únics que me’l van acceptar 
tal i com estava. Vaig tenir molts proble¬ 
mes pel fet que hi posés Països Catalans. 
També per la crítica al sistema capitalis¬ 
ta. Alguna editorial no em va respondre, 
altres volien acotar el text només 
al Principat de Catalunya, però el 
text no era negociable; una altra, 
fins i tot em va dir que l’acceptava 
però per donar-li a un escriptor seu 
per a fer-ne una novel *la, òbvia¬ 
ment els vaig dir que si el que 
volien era documentació em 
paguessin com a documentalista. 

- I no és massa bàsic per al 
públic d’aquí? 

Desgraciadament no, hi ha molta 
confusió fins i tot entre gent que 
és independentista. Es barregen 
termes i no es té clar el perquè de 
molts conceptes. El llibre pretén 
ordenar una mica les idees, saber 
qui som, a través de quins processos 
històrics estem on estem i entendre els 
Països Catalans d’avui dia. Hi ha gent 
universitària i jove que m’ha arribat a 
preguntar si algun cop s’ha parlat només 
en català, quan respons que fa cent anys 
totes les relacions socials eren només en 
català, que la gent no entenia el castellà, 
posen els ulls com taronges. 

-Ja que treus el tema de la llengua, 
com veus el català avui dia? 

Ara per ara es pot viure perfectament 
en castellà perquè el català no és neces¬ 
sari. Tenim una situació de bilingüisme 
irreal en la qual tan sols els cata¬ 


lanoparlants som bilingües. Per tant, 
sense obligar ningú a parlar en català, 
només si el convertim en una llengua 
necessària la gent el parlarà. 

- Com es converteix el català en una 
llengua necessària? 

Les institucions i la legislació hi poden 
ajudar, promovent-ne la normalització 
pública, però només la gent, parlant a 
tothom en català, ho pot aconseguir. 
Però encara tendim a canviar de llengua 
quan ens parlen en castellà No només 
quan ens parlen, sinó quan ens dirigim 
a una persona que fa certs oficis com 


un escombriaire o la caixera del súper, 
o en instàncies molt formals com uns 
jutjats, quan veiem que l’intelocutor és 
estranger, etc. La tria de la llengua té un 
clar component classista i racista. Està 
mal vist parlar-li a un immigrant en 
català, quan en realitat el que estàs fent 
és negar-li a l’oportunitat d’integrar-se 
plenament a la societat d’acollida. I al 
final el català es redueix a una llengua 
d’intimitat, que es parla en família o en 
els entorns d’amistats o de veïnatge més 
pròxims. Però hi ha reticències dels 
castellanoparlants quan els parles en 
català El rebuig, que hi és, és més imagi¬ 
nari que real, te n’adones que hi ha més 


actituds d’agraïment, ja que permets a 
l’altra persona practicar en una llengua 
que li és útil. Aquesta por és heretada 
del franquisme i desgraciadament s’està 
transmetent a les noves generacions, ja 
que la gent jove fa el que ha vist fer 
sempre a casa. I sense un canvi d’acti¬ 
tud la llengua quedarà llatinitzada. 

- Podem ser catalans sense el català? 

Bé, els irlandesos ho són tot i que el 
gaèlic està pràcticament perdut, però en 
el nostre cas és un element identificador 
de primera magnitud, i si es perd ho tin¬ 
drem fotut. Això no vol dir que només 
els catalanoparlants siguin catalans, 
tothom qui viu aquí i ho vol és 
català, al marge del seu origen 
geogràfic o la seva llengua mater¬ 
na. Oscar Wilde va dir que el 
nacionalisme es cura amb la inde¬ 
pendència No ho sabia, i és molt 
bo, es tracta d’això, de ser un país 
normal. No es pot vincular la llen¬ 
gua a una ideologia concreta, que 
a la llarga la debilitaria, volem que 
sigui la llengua de tot el país. 

- Fent una mica d’actualitat, 
què en dius sobre la penúltima 
polèmica del català/valencià? 

Això es resol donant tot el prota- 
gonisme als científics, i en especial 
als de Castelló, Alacant i València. Ja 
sabem el que diuen, així que en realitat 
no hi ha cap polèmica. Perquè, oi que 
els polítics no opinen de medicina o 
matemàtiques? Llavors, com és que 
opinen de lingüística? Tot aquest debat 
en realitat té una altra finalitat. I deixo 
clar que jo tampoc soc lingüista, així 
que la meva opinió també és personal. 

- I de la proposta de dir-li valencià- 
català? 

El nom de la llengua és el de menys, la 
solució potser seria fer com els nostres 
veïns, que utilitzen els termes castellà i 
espanyol com a termes sinònims. 




Tira d’enganxines: 
Aquest mes, Correllengua 


Adreces 


Can Vies c/Jocs Florals 42, CS de Sants c/Olzinelles 30, Casal Independentista c/Premià 31, Espai Obert c/Blasco de Garay 2, AC Arran c/Premià 20, AP Mawla c/Salou 15 



Dimecres 10 de novembre 
19:30h. Presentació de la investigació: La crimi- 
nalització de la protesta social a l’Argentina, a 
l’Espai Obert 

Dijous 11 de novembre 
19:30 Taula rodona: Música llengua i compro¬ 
mís. Passat present i futur de la música compro¬ 
mesa en català, a les Cotxeres de Sants 


Actes de suport als presos de l’Hospitalet 

Dissabte 6 de novembre 
11 h. Cercavila, a la Plaça de Sants 

Dissabte 13 de novembre 
11:30 Acte de suport, al teatre de Sant Medir 
(erta. de la Bordeta). 17h. Manifestació, a la 
Plaça Universitat 


Sants Vila Roja. Primeres Jornades de debat 
i formació de l’AP Mawla. 

Dissabte 13 de novembre 
11:30h. L’esquerra independentista davant la 
constitució europea, al Centre Social de Sants 
14h. Dinar popular, a la Plaça Bonet i Muixí 
17h. El poble català davant el fenomen de la 
deslocalització, a les Cotxeres de Sants 
21 h. Cercatasques, a l’AP Mawla, i després 
Punxa Discos i cantautors 








































